钦定古今图书集成/明伦汇编/氏族典/第266卷 > 王郁
## 钦定古今图书集成/明伦汇编/氏族典/第266卷 > 王郁

按《辽史王郁传》：“郁，京兆万年人，唐义武军节度使处
直之孽子。伯父处存镇义武卒，三军推其子郜袭，处
直逐郜，郜奔太原，乱兵推处直为留后，遣人请事梁
王，梁表处直为义武军节度使。初，郜之亡也，郁从之，
晋王克用妻以女，用为新州防御使。处直料晋必讨
张文礼，镇亡则定不独存，阴使郁北导契丹入塞，以”
牵晋兵，郁大喜。神册六年，奉表送款，举室来降。太祖
以为养子。从太祖平渤海，战有功，加同政事门下平
章事，改崇义军节度使。太祖崩，郁与妻会葬，其妻泣
诉于淳钦皇后，求归乡国，许之。郁奏曰：“臣本唐主之
婿，主已被弑，此行夫妻岂能相保，愿常侍太后。”后喜
曰：“汉人中，惟王郎最忠孝。”寻加政事令，还宜州，卒。